Esi Israel do go tso Egipte,
esi Yakob ƒe aƒe la do go
tso gbe bubu gblɔlawo dome la,
Yuda zu Mawu ƒe kɔkɔeƒe,
eye Israel zu eƒe fiaɖuƒe.

Atsiaƒu kpɔe, eye wòsi dzo,
Yɔdan tɔsisi hã te yi megbe.
Towo ti kpo abe agbowo ene,
eye togbɛwo abe alẽviwo ene.

O! Atsiaƒu, nu ka ta nèsi ɖo,
O! Yɔdan tɔsisi, nu ka ta nète yi megbe ɖo?
Mi towo, nu ka ta mieti kpo abe agbowo ene,
eye mi togbɛwo abe alẽviwo ene ɖo?

O! Anyigba, dzo nyanyanya le Aƒetɔ la ŋkume,
le Yakob ƒe Mawu la ŋkume,
eya ame si trɔ agakpe wòzu tɔʋu
kple agakpe sesẽ wòzu tsidzɔƒe.